Stive Fingra (band)

Stive Fingra var ei country/bluegrass-gruppe i Trondheim omkring 1980. Gruppa var en fortsettelse av Inant og innful. Stive Fingra ga i 1980 ut et selvtitulert album produsert av Øystein Sunde og med tekst og musikk i hovedsak skrevet av Sunde, Øystein Dolmen, Gustav Lorentzen og medlemmer av gruppa.

Feriedilla lå høsten 1980 5 uker på Norsktoppen med femteplass som beste plassering.

Et planlagt album med Åge Aleksandersen som produsent ble aldri gitt ut. Her ble det gjort opptak med Aleksandersen som vokalist på Bob Dylans It's All Over Now, Baby Blue med Jan Erik Volds norske tekst (Alt e over no, jenta mi). Aleksandersen spilte inn en annen versjon til albumet Fredløs – Dylan på norsk (1997).

Medlemmer
På albumet Stive Fingra (Philips ‎6327 010):
 Bård Fredriksen (banjo, akustisk og elektrisk gitar, dobro, kor)
 Gerd Gudding (fele)
 Per Olav Hernes (vokal, akustisk og elektrisk gitar)
 Dag Jakobsen (bass)
 John Kjevik (steelgitar, kor)
 Jim McLane (trommer, perkusjon)

Øystein Sunde bidro med gitar, tuba, fele, mandolin, cuica og kor.

Senere medlemmer:
 Dag Jakobsen (bass)
 Kjell Karlsen-Martinsen
 Otto Teigseth (trommer)

Diskografi
 Parkometerpols / Brev fra Marseilles (singel 1980)
 Stive Fingra (LP 1980)
 Jul på Hawaii sammen med Øystein Sunde på samlealbumet På jul med din glede (LP 1980)

Kilder
 Viseversa. 1981 Vol. 6 Nr. 2
 Musikken og vi. 3: Musikkliv i Norge (1983)
 Åge Aleksandersen: Lys og varme - ord, farger, følelser, tekst og noter i tiden 1965-1994 (1994)
 Øystein Sunde: Du må'kke komme her og komme her (1997)
 Discogs
 Rockipedia 
 Rockipedia (På jul med din glede) 
 NRKs programrapporter, Nasjonalbiblioteket.
 Facebook-gruppa Trøndersk visehistorie.

Norske countryband